Gudamailu

GudaMailu fantasia iluneko euskarazko rol-joko txiki bat da. 80. eta 90. hamarkaden zehar garatutako europar kutsuko fantasia ilunean oinarrituta, borroka odoltsuak, usteldura eta etsipena ditu gai nagusi bezala. Umore beltza eta biolentzia uztartzen ditu heroirik eta itxaropenik gabeko mundu gris batean.

Beñat Uranga da egilea eta Iñaki Urruzuno eta Nagore Arozena ibili ziren zuzentzaile lanetan. Lana Creative Commons Aitortu 4.0 nazioarteko lizentzia publiko bidez argitaratu zen. Joko originala 2022an argitaratu zen baina 2023an "Deluxe" izeneko bertsio berri bat kaleratu zen, sarrera abentura eta aldez aurretik sortutako 4 pertsonaia gehituz.

 Sistema 
Giropenari dagokion 1d100 sistema (2D10) zuzen eta azkar bat erabiltzen du. Pertsonaiek gaitasun proba bat egin behar dutenean jaurti beharko dute, eta gaitasunaren balioa edo gutxiago lortu beharko dute arraskasta izateko. 

 Liburua 
GudaMailu rol-jokoaren aurkibidean honako atal hauek aurki daitezke:

 Oinarrizko arauak
 Pertsonaiak sortzen
 Talentuak
 Biltegia
 Borroka
 Eromena eta Usteldura
 Magia
 Arerioak
 Eranskinak

 Kanpo estekak 
Roleatzen (Beñat Uranga)-ren Itch.io orrian honako baliabideak lor daitezke: 

 Gudamailu rol-jokoa: https://roleatzen.itch.io/gudamailu
 Basagorriko biztanleak izeneko abentura: https://roleatzen.itch.io/basagorriko-biztanleak
 GudaMailu pertsonaia orria: https://roleatzen.itch.io/gudamailu-pertsonaia-orria

DriveThru RPG webgunean berriz, "Deluxe" edizioa lor daiteke: https://www.drivethrurpg.com/en/product/425450/GUDAMAILU--Deluxe

Kategoria:Rol-jokoak